#### RAPORT DE SPECIALITATE

 la proiectul de hotărâre Proiect de Hotărâre privind aprobarea majorării tarifelor de salubrizare ca urmare a influenței diferenței de transport pentru deșeurile menajere din municipiul Dej la rampa din Odorheiul Secuiesc

Având în vedere:

- Adresa nr.5764/16.03.2017, a Companiei de salubritate Brantner Veres S.A. Cluj;

- Contractul de concesiune a serviciilor publice de salubrizare Nr. 7.734 din data de 22 martie 2006, prelungit prin Actul adițional Nr. 7.284 din data de 22 martie 2016, aprobat prin Hotărârea Consiliului Local al Municipiului Dej Nr. 37 din 7 martie 2016;

- Hotărârea Consiliului Local al municipiului Dej nr. 154/ 04.12.2016;

- prevederile art. 9, alin. (2), lit. d), art. 32, alin. (1), lit. e) și art. 43, alin. (5) din Legea serviciilor comunitare de utilități publice Nr. 51/ 2006, cu modificările și completările ulterioare a serviciilor de salubrizare a localităților;

- prevederile art. 16, alin. (1) din Ordinul Nr. 109/ 2007 al Autorității Naționale de Reglementare pentru serviciile comunitare privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

- prevederile art. 115 din Ordinul Nr. 82/ 2015 privind aprobarea Regulamentului cadru al serviciului de salubrizare al localităților;

- prevederile art. 6, alin. (1), lit. k) din Legea Nr. 101/2006 privind serviciul de salubritate al localităților, republicată;

Ținând cont de prevederile art. 36, alin. (6), lit. a), pct. 14 din Legea Nr. 215/2001 privind administrația publică locală, republicată, cu modificările și completările ulterioare;

 Propunem spre analiză și aprobarea Consiliului Local al Municipiului Dej proiectul de hotărâre privind modificarea tarifelor pentru serviciile publice de salubrizare din Municipiul Dej, începând cu data aprobării hotărârii de consiliu , conform anexei nr.1 și anexei nr.2.

 Director Direcția Tehnică, Șef Serviciu Tehnic

 ing. Zegrean Călin ing.Gherman Alexandru